text: Kø ved kasserne 
  16 juni 2012 kl. 15.04
  Det var intet problem at få folk til at smide tøjet med et tilbud om at de fik gratis varer for det i den anden ende.
  Lørdag blev folk vidner til det nok mest kuriøse og usædvanlige åbningstilbud i TV SYD's sendeområde nogensinde. 
  Den nye grænsebutik i Priss Süderlügum ved Sæd grænseovergang nær Tønder lokkede med gratis varer, hvis folk smed tøjet og handlede nøgne. 
  Helt præcist gjaldt tilbuddet det de første 100 kunder. Og det var ikke noget problem at nå op på så mange. Faktisk var interessen så stor, at folk allerede stillede sig i kø torsdag aften. 
  - Det er i bund og grund én stor marketings-event, men jeg havde ikke troet, der kom så mange, siger direktør i Priss Niels Sterndorff.
  